text: Pengeregn i Esbjerg
  02 februar 2015 kl. 12.28
  Heldige og dygtige studerende modtog mandag legater i Esbjerg.
  
  Rybners Almene Gymnasium uddelte mandag 240.000 kroner i legater til både nuværende og tidligere studerende på skolen.
  Blandt de heldige var Esben Høgh, der er ph.d. studerende på Københavns Universitet. Esben Høgh modtog 50.000 kroner. Pengene skal bruges til et forskningsophold i USA.
  - Det er super dejligt, fordi der er en masse udgifter i forbindelse med turen til USA, som jeg nu ikke behøver at låne penge til, fortæller en glad Esben Høgh til TV SYD.
  De studerende, der modtager legater, skal så på et eller andet tidspunkt betale lidt tilbage til skolen. F.eks. ved at komme og holde foredrag eller lignende.
  Der blev mandag uddelt tre store legater på hver 50.000 kroner.
  Legaterne de blev uddelt i forbindelse med Rybners Almene Gymnasiums traditionelle fejring af Kyndelmisse i dag.
  Se klip med rektor Lars Andersen
  Varighed 0:30
  